Diari Oficial de la Generalitat Valenciana


Sumari del DOGV 4234, del 23-04-2002 (2002/3565)

ACORD de 5 de febrer de 2002, de la Comissió Territorial d'Urbanisme d'Alacant, relatiu a la correcció d'error material en el Pla General de l'Orxa.
----------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3565


Data del document
:   05-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Orxa, l'
    * pla d'urbanisme

ACORD de 5 de febrer de 2002, de la Comissió Territorial d'Urbanisme d'Alacant, relatiu a la correcció d'error material en el Pla General de l'Orxa. [2002/3565]
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
L'Ajuntament, en sessió plenària del dia 13 de setembre de 2001, va acordar l'aprovació de la correcció d'error material en text del Pla General.
  
Segon
  
La documentació està integrada per informe de l'Ajuntament de L'Orxa, i tres còpies de cadascuna de les 2 correccions per a la seua refosa.
  
Tercer
  
L'objecte de la modificació és la correcció de 2 errors materials, detectats en les pàgines 43 i 52, de la nova redacció de la memòria justificativa del Pla General aprovat definitivament per acord de la Comissió Territorial d'Urbanisme, en sessió del dia 25 d'abril de 2000.
  
Les correccions són les següents:
  
Pàgina 43:
  
 Actual Correcció
  
Sòl urbanitzable:
  
Superfície espais lliures 3.064 m² 3.065 m²
  
Viari 13.553 m² 10.672 m²
  
Pàgina 52:
  
Superfícies:
  
 Actual Correcció
  
Viari 3.065 m² 7.793 m²
  
Espais lliures/zones verdes 7.794 m² 3.065 m²
  
Consideracions tecnicojurídiques
  
Primera
  
La tramitació de la correcció s'ha efectuat de conformitat amb el que estableix l'article 105.2 de la Llei de Règim Jurídic de les Administracions Públiques i el Procediment Administratiu Comú de 26 novembre, que indica que les administracions públiques poden rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.
  
Segona
  
La documentació s'estima, en línies generals, completa, en funció de les característiques del municipi i de l'objecte de la correcció proposada, a l'efecte del compliment de l'article 27 de la Llei 6/1994, de 15 de novembre, Reguladora de l'Activitat Urbanística (LRAU).
  
Tercera
  
Les determinacions contingudes en la proposta es consideren correctes des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la correcció d'errors en el document nova redacció de la memòria justificativa del Pla General del municipi de l'Orxa.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 5 de febrer de 2002.- La secretària de la Comissió Territorial d'Urbanisme: Rosario Berjón Ayuso.